b'\n_START_ARTICLE_\nSara Martins\n_START_SECTION_\n\xc5\xbdivljenjepis\n_START_PARAGRAPH_\nSara Martins je rojena v Faru, Portugalska in je zelenortskega rodu. Zaradi \xc5\xa1tudija na Francoski narodni akademiji dramskih umetnosti se je preselila v Pariz. Teko\xc4\x8de govori portugalsko, francosko in angle\xc5\xa1ko.\n_START_SECTION_\nZgodnje obdobje\n_START_PARAGRAPH_\nMartinsova je nastopala v pari\xc5\xa1kih in londonskih gledali\xc5\xa1\xc4\x8dih. Televizijski debi je do\xc5\xbeivela v francoski detektivski nadaljevanki\xc2\xa0\xc2\xbbPolicijski distrikt\xc2\xab\xc2\xa0leta 2001. V filmu je prvi\xc4\x8d nastopila leta 2002. Leta 2009 je nastopila v francoski nadaljevanki\xc2\xa0\xc2\xbbPigalle, la nuit\xc2\xab\xc2\xa0(No\xc4\x8dni Pigalle) v vlogi Fleur, kar je bila njena prva pomembnej\xc5\xa1a vloga. Od leta 2011 do leta 2015 je nastopila v 28 epizodah britansko-francoske nadaljevanke\xc2\xa0\xc2\xbbSmrt v paradi\xc5\xbeu\xc2\xab\xc2\xa0(Death in Paradise) skupaj z Benom Millerjem (17 epizod) in pozneje s Krisom Marshallom (12 epizod). Hkrati je snemala tudi francosko detektivsko nadaljevanko\xc2\xa0\xc2\xbbDetektivi\xc2\xab\xc2\xa0(Detectives), kjer je imela nosilno vlogo detektivke Nore Abadie.\n_START_SECTION_\nSmrt v paradi\xc5\xbeu\n_START_PARAGRAPH_\nAprila 2011 je BBC oznanil, da je Martinsova dobila nosilno vlogo detektivke Camille Bordey v skupni nadaljevanki s France Television. Nadaljevanko z naslovom Smrt v paradi\xc5\xbeu, \xc5\xbeanrsko krimi-komedijo so posneli na Guadeloupeju, francoskem \xc4\x8dezmorskem ozemlju in se dogaja na izmi\xc5\xa1ljenem otoku Saint-Marie. Vloga Martinsove v nadaljevanki je bila njena prva izku\xc5\xa1nja s komedijo, kot tudi z britansko televizijo, medtem, ko je z vlogami policistk imela \xc5\xbee veliko izku\xc5\xa1enj. V nadaljevanki Camille skupaj z drugimi lokalnimi policisti pomaga britanskemu detektivu, in\xc5\xa1pektorju Richardu Poolu, ki ga je upodobil Ben Miller v prvih dveh sezonah, skupaj v 16 epizodah. V prvi epizodi tretje serije in\xc5\xa1pektorja Poola umorijo in njegovo mesto prevzame in\xc5\xa1pektor Humphrey Goodman, ki ga je upodobil Kris Mashall. Na polovici \xc4\x8detrte sezone Martinsova zapusti serijo, in je bil njen lik zaradi odhoda opu\xc5\xa1\xc4\x8den na ta na\xc4\x8din, da je Camille Bordey prevzela v Parizu novo delo. Med snemanjem prve sezone nadaljevanke si je Martinsova po\xc5\xa1kodovala Ahilovo tetivo._NEWLINE_Ob odhodu iz nadaljevanke je Martinsova izjavila: "V\xc5\xa1e\xc4\x8d mi je bilo vse v nadaljevanki, a je edini na\xc4\x8din, da rastem v \xc5\xbeivljenju, so tveganja, tudi \xc4\x8de to pomeni, da bi izgubila nekaj, kar mij v\xc5\xa1e\xc4\x8d, ali pa da zapustim polo\xc5\xbeaj, kjer mi je udobno ".'